CELEX: 51996PC0656
Language: da
Date: 1996-12-12
Title: Forslag til RÅDETS FORORDNING (EF) om fordeling for 1997 af fangstkvoter mellem medlemsstaterne for fartøjer, der udøver fiskeri i estiske farvande

KOMMISSIONEN FOR DE EUROPÆISKE FÆLLESSKABER
                                            Bruxelles, den 12.12.1996
                                            KOM(96) 656 endelig udg.
                                Forslag til
                    RÂDETS FORORDNING (EF)
om fordeling for 1997 af fangstkvoter mellem medlemsstaterne for fartøjer,
                   der udøver fiskeri i estiske farvande
                       (forelagt af Kommissionen)
 ---pagebreak---  ---pagebreak---                                        BEGRUNDELSE
Der blev ført konsultationer mellem Fællesskabet og Estland i Tallinn fra den 15. til den 16.
oktober 1996, som førte til en aftale om et gensidigt fiskeriarrangement for 1997.
Disse konsultationer fandt sted i henhold til den nye fiskerirammeaftale mellem Det
Europæiske Fællesskab og Republikken Estland, som blev indgået den
Denne nye aftale erstatter fra ikrafttrædelsesdatoen de tidligere fiskeriaftaler, Estland havde
indgået med henholdsvis Fællesskabet i dets sammensætning før udvidelsen, Sverige og
Finland.
Da de årlige konsultationer fandt sted inden ratificeringen af aftalen om fiskeriforbindelserne
var tilendebragt, træder fiskeriarrangementet for 1997 først i kraft, når nævnte aftale træder
i kraft.
Fiskeriarrangementet for 1997 indebærer bl. a. andet, at EF-fartøjer får visse fangstkvoter i
Estlands fiskerizone som led i udveksling af fangstmuligheder og kvoter for gensidig adgang.
Formålet med dette forslag til forordning er at foretage en fordeling mellem medlemsstaterne
af kvoterne for 1997 til EF-fartøjer, der fisker i den estiske zone i henhold til ovennævnte
arrangement.
Forhandlingerne om det fiskeriarrangement, der er aftalt med Estland for 1997, er blevet ført
på det udvidede Fællesskabs vegne. De fangstmuligheder, det udvidede Fællesskab nu har
opnået, fordeles mellem medlemsstaterne på grundlag af det traditionelle fiskerimønster i
Østersøen før den nye aftales ikrafttræden, da Danmark, Finland, Tyskland og Sverige var de
eneste medlemsstater med fangstrettigheder i regionen. Fangstmulighederne kan derfor ikke
betragtes som "nye", jf. artikel 8 i forordning (EØF) nr. 3760/92, da de er fremkommet ved
en sammenlægning af de eksisterende fangstmuligheder under de tidligere fiskeriaftaler, som
Estland havde indgået med henholdsvis Fællesskabet i dets sammensætning før udvidelsen,
Sverige og Finland.
Som følge af akten om Østrigs, Finlands og Sveriges tiltrædelse af Den Europæiske Union,
særlig artikel 121, stk. 1, fodnote 9 til tabellen, har de stater, der var medlemmer af
Fællesskabet i dets sammensætning før udvidelsen, fået kompensation for deres lavere andel
af torskebestanden op til det niveau, der kræves i Rådets erklæring.
Estland får kompensation for de kvoter, der er opnået i landets farvande, i form af en
økonomisk støtte på 765 530 ECU, jf. artikel 4 i fiskeriaftalen mellem Det Europæiske
Fællesskab og Republikken Estland.
                                                 ^
 ---pagebreak---                                                 Forslag til
                           RÅDETS FORORDNING (EF) Nr                  /96
                                          af.... december 1996
       om fordeling for 1997 af fangstkvoter mellem medlemsstaterne for fartøjer,
                                der udøver fiskeri i estiske farvande
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3760/92 af 20. december 1992 om en
fællesskabsordning for fiskeri og akvakultur0}, ændret ved akten vedrørende Østrigs, Finlands
og Sveriges tiltrædelse, særlig artikel 8, stk.4,
under henvisning til forslag fra Kommissionen, og
ud fra følgende betragtninger:
Fællesskabet og Estland har i overensstemmelse med proceduren i fiskeriaftalen mellem Det
Europæiske Fællesskab og Republikken Estland(2), der blev indgået den                          ,
særlig artikel 3 og 6, ført konsultationer om de gensidige fiskerirettigheder for 1997 og
forvaltningen af de fælles levende ressourcer;
under disse konsultationer blev delegationerne enige om at henstille til deres respektive
myndigheder, at der fastsættes visse fangstkvoter for 1997 for den anden parts fartøjer;
på baggrund af resultatet af konsultationerne med Estland bør der træffes de nødvendige
foranstaltninger for 1997;
for at sikre en effektiv forvaltning af fangstmulighederne i estiske farvande bør disse i
overensstemmelse med artikel 8 i Rådets forordning (EØF) nr. 3760/92 fordeles mellem
medlemsstaterne ved hjælp af kvoter;
det fiskeri, der er omhandlet i nærværende forordning, er undergivet de relevante
kontrolforanstaltninger i Rådets forordning (EØF) nr. 2847/93 af 12. oktober 1993 om
 indførelse af en kontrolordning under den fælles fiskeripolitik(3);
 der blev ikke aftalt ekstra forholdsregler med Estland i overensstemmelse med bestemmelserne
 i artikel 2 i Rådets forordning (EF) nr. 847/96(4) om supplerende betingelser for forvaltningen
 af TAC og kvoter fra år til år -
 (1)
          EFT  nr. L 389 af 31.12.1992, s. 1.
 (2)
          EFT  nr. C 279 af 25.9.1996, s. 6.
 (3)
          EFT  nr. L 261 af 20.10.1993, s. 1.
 <4)
          EFT  nr. L 115 af 9.5.1996, s. 3.
                                                         -y>
 ---pagebreak--- UDSTEDT FØLGENDE FORORDNING:
                                            Artikel 1
Fra den 1. januar til den 31. december 1997 tillades det herved fartøjer, der fører en
medlemsstats flag, at tage fangster inden for de i bilaget fastsatte kvoter i farvande henhørende
under Estlands fiskerijurisdiktion.
                                            Artikel 2
Den økonomiske støtte, som er omhandlet i artikel 4 i fiskeriaftalen mellem Det Europæiske
Fællesskab og Republikken Estland, fastsættes for den i artikel 1 omhandlede periode til
765 530 ECU, der indbetales på en af Estland angivet konto.
                                            Artikel 3
De i bilaget omhandlede bestande er ikke omfattet af betingelserne i artikel 2, 3 og 5, stk. 2,
i Rådets forordning (EF) nr. 847/96.
                                            Artikel 4
Denne forordning træder i kraft den 1. januar 1997.
        Denne forordning er bindende i alle enkeltheder og gælder umiddelbart i hver
        medlemsstat.
        Udfærdiget i Bruxelles, den .... december 1996.
                                                                På Rådets vegne
                                                                Formand
                                                  v
 ---pagebreak---                                      BILAG
     Fordelingen af Fællesskabets fangstkvoter i estiske farvande for 1997
                    (tons, levende vægt; for laks: antal fisk)
    Art            mm-.              Fællesskabets                 Medlemsstaternes
                   afsnit             fangstkvoter                        kvoter
                                    txitttt&ttaBBâsiiiiaaâs&ta       iiniwirifTrtatt
   Torsk            Uld                        500             Danmark                    (225)
                                                               Finland                     (10)
                                                               Tyskland                   (100)
                                                               Sverige                    (165)
    Sild             Uld                      5 000            Danmark                 (1 260)
                                                               Finland                    (620)
                                                               Tyskland                   (945)
                                                               Sverige                 (2 175)
    Laks             Uld                    5 400(1)           Danmark               (1 460)(,)
                                                               Finland               (1 820)(1)
                                                               Tyskland                 (160)(,)
                                                               Sverige               (1 960)(,)
   Brisling          nid                     30 500            Danmark                 (9  645)
                                                               Finland                 (3  920)
                                                               Tyskland                (2  565)
                                                               Sverige                (14  370)
o)  Antal fisk.
                                      5"
 ---pagebreak---                  FINANSIERINGSOVERSIGT
1. FORANSTALTNINGENS BETEGNELSE:
   Forslag til Rådets forordning om fordeling for 1997 af fangstkvoter mellem
   medlemsstaterne for fartøjer, der udøver fiskeri i estiske farvande.
2. BUDGETPOST:            B7-800
3. RETSGRUNDLAG:                 Artikel 8, stk. 4, i Rådets forordning (EØF) nr. 3760/92
4. BESKRIVELSE AF FORANSTALTNINGEN:
   4.1    Foranstaltningens generelle mål:
          •       at bevare og udvikle EF-fiskernes traditionelle aktivitet i estiske
                  farvande;
          •       at skaffe forsyninger til EF-markedet; og
          •       at mindske fiskeriindsatsen i EF-farvande.
   4.2    Periode:        1997
5. KLASSIFIKATION AF UDGIFTERNE:
   5.1    Obligatoriske udgifter
   5.2    Opdelte bevillinger
6. UDGIFTERNES ART:
   Finansiel godtgørelse for fiskerimuligheder i estiske farvande.
7. FINANSIELLE VIRKNINGER:                       765 530 ECU
   Den finansielle godtgørelse i henhold til aftalens artikel 4 er blevet forhandlet på
   grundlag af de gennemsnitlige landingspriser i 1995 i EF-Østersøhavne. Der er
   foretaget fradrag for flådernes anslåede omkostninger ved udnyttelsen for hver af
   arterne.
                                            /
 ---pagebreak---          7.2     Beregningsmetode:
                                          TORSK           LAKS           SILD      BRISLING
                                                             27
  Opnåede kvoter (tons)                    1 400                         5 000       30 500
                                                        (5 400 stk.)
  Vejede gennemsnitlige landings-priser
                                            967            2 906         152,74       81,83
   1995 (ECU/ton)
  Markedsværdi (ECU)                     1 353 800        78 460        763 700     2 495 815
  Forhandlet (procent)                     25%              25%          12,5%        12,5%
  ECU                                     338 450          19 615       95 450       312 015
                      Samlet finansiel godtgørelse (artikel 4): 765 530 ECU
                                 Gennemsnitspris ECU/ton: 20,73
8.       FORHOLDSREGLER MOD SVIG:
         Fællesskabets økonomiske støtte skal anvendes af Estland til udvikling af landets
         fiskerisektor, jf. aftalens artikel 4. Beløbet administreres af Estlands nationale
         fiskeriråd.
9.       OPLYSNINGER OM COST/BENEFIT:
         EF-flåden i Østersøen er blevet hårdt ramt af reduktioner af fangstmulighederne,
         hovedsagelig på grund af biologiske faktorer (vandets lave saltindhold, M-74-syge) og
         forurening af vandet. Enhver forøgelse af fiskerimulighederne ud over de nuværende
         kritiske fangstniveauer vil medvirke til at forhindre, at flåden og de tilknyttede
         industrier og tjenester på land bryder sammen og forsvinder. En sådan forøgelse vil
         også i et vist omfang medvirke til at forhindre udbetalinger under oplægningsordninger
         eller sociale programmer.
         Erfaringerne har lært os, at den finansielle godtgørelse, der var af samme
         størrelsesorden som i 1996, hovedsagelig er blevet anvendt af Estland til fortsat at
         forbedre fiskeriforskningen og uddannelsen inden for fiskeriforvaltningen. Dette
         medfører en bedre videnskabelig vurdering og håndhævelse i Estlands fiskerizone og
         bidrager til en mere rationel udnyttelse af bestandene til gavn for alle parter i
         Østersøen.
          De foreslåede udgifter indgår i budgetplanlægningen for den pågældende periode.
 10.      UDGIFTER TIL ADMINISTRATION:
          Forslaget kræver ingen udvidelse af Kommissionens personale og ingen ekstra
          administrationsomkostninger.
                                                    1-
 ---pagebreak---  ---pagebreak---                                                                    ISSN 0254-1459
                                           KOM(96) 656 endelig udg.
                                   DOKUMENTER
DA                                                                        03 11
                                   Katalognummer : CB-CO-96-669-DA-C
                                                               ISBN 92-78-13284-5
Kontoret for De Europæiske Fællesskabers Officielle Publikationer
L-2985 Luxembourg